У мінулую суботу ў Барунах прайшоў раённы этап сямейнага сельскагаспадарчага праекта “Уладар сяла – 2015”. Дзесяць маладых сямей, якія сталі ўдзельнікамі святочнай конкурснай праграмы, паказалі сябе сапраўднымі гаспадарамі, якія ўмеюць выконваць любую работу: каня запрэгчы, насекчы дроў, дагледзець дзіця, прынесці вады і добрую песню саспяваць разам. І хаця большасць заданняў насіла жартоўны характар, канкурсанты аднесліся да іх сур’ёзна. Шмат пазітыўных эмоцый падарыла свята ў Барунах. І нават тыя сямейныя каманды, якія не сталі пераможцамі, не расчараваліся. Таму што той калектыўны дружны сямейны дух, што панаваў на сцэнічнай пляцоўцы ля Дома культуры, даражэй за любыя званні і падарункі. Хаця падарункі таксама былі. Аб іх паклапаціліся райкам БРСМ і райкам прафсаюза работнікаў АПК. Перамогу ў конкурсе атрымала сям’я Віткоўскіх з Каменнага Лога. Другое месца прысуджана сям’і Пашкоўскіх з Барун , трэцяе – сям’і Сінькевіч з Гальшан. Гран-пры конкурсу заваявала шматдзетная сям’я Відзевічаў з Граўжышак. [img] Падрабязны рэпартаж са свята-конкурсу чытайце ў бліжэйшых нумарах газеты. Фота Святланы МУЦЯНСКАЙ.Поделиться в соц. сетяхРќСЂР°РІРёС‚СЃСЏ